钦定古今图书集成/明伦汇编/氏族典/第029卷 > 《廖用贤尚友录》 > 戎简
## 钦定古今图书集成/明伦汇编/氏族典/第029卷 > 《廖用贤尚友录》 > 戎简

按《句容县志》：简，句容儒士，多读书有智识。会太祖既
平陈理，简入见，语及陈氏之事，简曰：“主上向者败陈
氏于九江，其众既溃，何不乘胜直扺武昌，而乃凯还？
今虽克之，费力亦多矣。”太祖曰：“兵法曰：‘穷寇勿追’。若
乘胜急追，彼必死斗，杀伤必多，吾故纵之。”简大悦服。
他日与诸将论用兵，因谕之曰：“前日戎简所言，吾虽
非之，然当时将校亦有劝我邀之，军中皆以为奇谋。
勿以吾不用简言而遂轻儒者。”